ยอด “โควิด” ทั่วโลก ทะลุ 7 ล้าน ตายเกิน 4 แสน ฟาก “WHO” เตือนปท.คลายล็อก ระวังระบาดรอบ 2
ยอด "โควิด" ทั่วโลก ทะลุ 7 ล้าน ตายเกิน 4 แสน "สหรัฐฯ" ยังอันดับ 1 ป่วยสะสมพุ่ง 2 แสนราย ฟาก "WHO" เร่งเตือนประเทศเริ่มคลายล็อกดาวน์ ระวังระบาดรอบ 2
ยอด "โควิด" ทั่วโลก ทะลุ 7 ล้าน ตายเกิน 4 แสน "สหรัฐฯ" ยังอันดับ 1 ป่วยสะสมพุ่ง 2 แสนราย ฟาก "WHO" เร่งเตือนประเทศเริ่มคลายล็อกดาวน์ ระวังระบาดรอบ 2
8 มิ.ย. 2563

เว็บไซต์ Worldometers ซึ่งอัปเดตสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หรือ โควิด-19 ทั่วโลกแบบเรียลไทม์ รายงานว่า ยอดผู้ติดเชื้อสะสมทั่วโลก ณ ขณะนี้อยู่ที่ 7,078,988 และยอดผู้เสียชีวิตอยู่ที่ 404,975 ราย
โดย 3 ประเทศแรกที่มีผู้ติดเชื้อโควิด-19 สูงสุด ยังคงเป็น สหรัฐอเมริกา มียอดผู้ป่วยสะสม 2,007,058 ราย เสียชีวิตรวม 112,466 ราย
ตามด้วยบราซิล ที่มีตัวเลขผู้ป่วยสะสมรวม 690,309 ราย เสียชีวิตรวม 36,411 ราย
ขณะที่ รัสเซีย มียอดผู้ป่วยสะสม 467,673 ราย และมีผู้เสียชีวิตแล้ว 5,859 ราย
อย่างไรก็ตาม สำนักข่าวต่างประเทศรายงานว่า ถึงแม้การระบาดของเชื้อไวรัสโควิด-18 จะยังมีอยู่ แต่ประเทศที่มีตัวเลขผู้ป่วยใหม่ในระดับต่ำ และคงที่อย่าง จีน ฮ่องกง ไทย เกาหลีใต้ หรือ เยอรมนี เริ่มมีการคลายล็อกดาวน์เพื่อให้สามารถกลับมาดำเนินชีวิตประจำวัน ทำธุรกิจได้ และเพื่อเป็นการฟื้นฟูเศรษฐกิจของประเทศด้วยเช่นกัน
อย่างไรก็ตาม ในบางประเทศ เช่น เกาหลีใต้ เริ่มมีตัวเลขผู้ติดเชื้อใหม่เพิ่มขึ้นหลังคลายล็อกดาวน์ ซึ่งก่อนการคลายล็อกดาวน์นั้น เกาหลีใต้นั้นสามารถควบคุมการระบาดได้ในระดับที่ดี โดยมีตัวเลขผู้ติดเชื้อใหม่รายวันไม่เกิน 10 หรือ10 ต้นๆ ในช่วงเดือนเมษายน ถึง ต้นพฤษภาคม
แต่หลังจากเริ่มคลายล็อกดาวน์แล้ว ตัวเลขผู้ติดเชื้อใหม่กลับเพิ่มสูงขึ้นมาในระดับ 30-50 คนต่อวัน โดยแหล่งต้นตอมาจากสถานที่ที่ผู้คนไปอยู่รวมกันเป็นกลุ่มก้อน เช่น สถานบันเทิง สถานที่ทางศาสนา และห้างสรรพสินค้า เกาหลีใต้มีตัวเลขผู้ติดเชื้อใหม่เฉลี่ย 44.4 คน ต่อวัน ใน 7 วันที่ผ่านมา
ทั้งนี้ องค์การอนามัยโลก (WHO) ได้ออกมาเตือนประเทศที่เริ่มคลายล็อกดาวน์ให้ระวังการระบาดรอบที่ 2 โดยที่ประเทศเหล่านั้นยังไม่สามารถฟื้นฟูเศรษฐกิจขึ้นมาได้จากการระบาดรอบแรก